חברים יקרים, מאז הניוזלטר האחרון קרה לא מעט: הגשנו בג"צ, התנענו מרד מיסים חוקי, הגיעו חשיפות מבקשות חופש מידע שהגשנו, אנו עובדים על תחקירים חדשים ועוד. אה, וגם ייסדנו סוף סוף דף לתרומה עם עמלה מינימאלית(פרטים למטה). במהדורה הזו אנו מייחדים גם מקום לקרן התחקירים העצמאית, מיזם שייסדנו ואנו שותפים מרכזיים בו: בתקווה לייסד בית […]
חברים יקרים, מאז הניוזלטר האחרון קרה לא מעט: הגשנו בג"צ, התנענו מרד מיסים חוקי, הגיעו חשיפות מבקשות חופש מידע שהגשנו, אנו עובדים על תחקירים חדשים ועוד. אה, וגם ייסדנו סוף סוף דף לתרומה עם עמלה מינימאלית (פרטים למטה). במהדורה הזו אנו מייחדים גם מקום לקרן התחקירים העצמאית, מיזם שייסדנו ואנו שותפים מרכזיים בו: בתקווה לייסד בית רחב יותר לעיתונות העצמאית שתסקר שלל נושאים בעודה מופעלת על ידי הציבור ולמען הציבור. הקרן הצליחה, בפרויקט הדסטארט שעדיין פעיל, לגייס כספים לתחקירים עצמאיים, והיד עוד נטויה. קריאה מהנה!  במפלגת מרצ מתגאים בשיטה "הכי דמוקרטית" לבחירת הנציגים לכנסת. כ- 15 אלף מתפקדים בוחרים רשימה של אלף אנשים, שבוחרים את הרשימה לכנסת. לבקשה לחשוף את אלף האנשים המכריעים את רשימת המועמדים לכנסת סירבה המפלגה, בהודעה מתפתלת הסבירו שם כי הבסיס הוא משפטי. השיטה הזו משמרת את המצב הקיים משום שמי שלא פועל להכניס מראש את אנשיו לרשימה, אין סיכוי שייבחר. צפו בכתבה בנושא מתוך "הצינור": https://www.youtube.com/watch?v=cxOa5cORDbE[/embed]  התפתחויות בעקבות הפעילות שלנו  בעקבות הסרטון שלמעלה אוהדי ספורט החלו בקמפיין פניות לוועדת הכלכלה. זוכרים את התחקיר שלנו על סגן השר ירון מזוז? התחקיר חשף בפני מאות אלפי ישראלים את הבעייתיות שבמוסד סגנות השר. ובכן, בעקבות הפארסה הגישה ח"כ יעל כהן-פארן הצעת חוק אשר במידה ותתקבל, יחוייבו סגני שרים בדיווח על פועלם:    ומזוז אחרון: גילינו מינוי חדש במשרד להגנת הסביבה בפטור ממכרז על חשבונכם. אילו הייתם מכרים של סגן השר להגנת הסביבה ירון מזוז, הייתם יכולים לעשות מזה יופי של כסף! ‏ראו איך רבע מיליון מהמסים שלכם יילכו במקום לסביבה, ליועץ פוליטי לסגן השר. תפקיד מיותר ממש כמו סגן שר במשרד הזה: כאן.  גאים להיות שותפים בקרן התחקירים העצמאית  מיזם אחות נוסף שייסדנו, יצא בשבוע שבעבר בפרויקט מימון המונים לתחקירים בנושאים שהציבור קובע את זהותם. ולא רק שהציבור מציע את הנושאים וקובע מה ייחקר, הרי שאת העבודה עצמה מבצעים עיתונאים עצמאיים מהמובילים בישראל שהתאגדו לצורך המיזם. קצב הגיוס מצוין – הסכום הזה צפוי לממן את התחקירים של שנת 2017, אבל בקרן התחקירים מסתכלים קדימה ומקווים לגייס 200% מהסכום המקורי, על-מנת לייצר יותר תחקירים, לממן מנכ"ל, ולהעמיק את העבודה על כל תחקיר ותחקיר. פרויקט ההדסטארט של קרן התחקירים – תצטרפו, תכריעו את זהות התחקיר, ועל הדרך אפשר לקטוף תשורות עיתונאיות/מוזיקליות שוות (אני מוביל סיור נוסף בכנסת):    באתר קרן התחקירים נפתח אגב מדור חדש – "עצמאים בשטח". זה מדור ראשון מסוגו המאגד עבורכם את מיטב הכתבות של גופי העיתונות העצמאית החברים בקרן התחקירים, מן החודש האחרון.  פרויקטים מתמשכים  מרד המסים החוקי – אנחנו יוצאים לדרך: מתארגנים למען מיצוי הטבות המס לעצמאיים. מי שנהנה מהטבות מס בישראל באופן כמעט בלעדי הן חברות ענק, טייקונים, קבוצות לחץ ובקצרה, אנשים שהם לא אתם. עסקים קטנים ובינוניים הם נשמת אפה של כלכלה מפותחת. אלא שבישראל, המדינה דווקא מקשה על עצמאים ולא מספקת להם תמריץ ופרמיה על הסיכונים. עצמאים? בואו להנהיג איתנו מרד מסים חוקי, לסייע בסגירת הפרצות שמאפשרות לעסקים גדולים לחמוק ממס ובתוך כך, בשאיפה, ליהנות מהטבות המס המגיעות לכם על פי חוק. כאן.    פרסמתי סדרת סטטוסים בנושא פרח לרנר, היועצת הקרובה ביותר לראש הממשלה שהואשמה בשחיתות. גילינו שבמסגרת ההסדר השערורייתי עם הפרקליטות, (שבו הודתה, תפוטר בלבד ותשלם קנס 20 אלף שקל על השחיתות), ובזמן שהיא מושעית, היא ממשיכה לקבל שכר מהמדינה.  עד כמה יכול השירות הציבורי לירות לעצמו ברגל? המדינה משדרת למשרתי ציבור מסר שערכים זה מיושן ולבעלי אינטרסים את המסר הבא: תשכרו בוחשים מקצועיים עם זיקות מבפנים כדי לקדם מדיניות. מה אנחנו כציבור יכולים וצריכים לעשות? לגנות בכל מקום אפשרי את התופעה ואת היוצרים שלה. אם הרשויות מסרבות לשרטט גבולות גזרה נורמטיביות, אנחנו חייבים לעשות זאת במקומן. הסטטוסים, כולל סיפור אישי שמביך אותי ואותה יחד נמצאים בפייסבוק תחת: #פרח_ליום ממשיכים בחוגי בית, חברות ולבתי הספר שמזמינים לפרק בפני בני-נוער את המטריקס. בחודש האחרון הרצתי לא מעט ברחבי הארץ. כאן לתלמידי קדימה צורן: איך מטפשים אותנו בשקרי שמאל-ימין, בשעה שחולבים אותנו.   דעות בקטנה:  השבוע שמעתם בעיקר על משבר מומצא והזוי בתאגיד. מאחורי הקלעים? שדדו אתכם יותר: גנבו מכם חברי כנסת עוד 22 מיליון שקל בשנה דרך סעיף מוחבא בחוק וי15. הוחלט על כך בדיון שארך 10 דקות; קראו פה. הקואליציה אישרה במחטף מאגר ביומטרי שידפוק את כולנו לפי אינספור אנשי מקצוע; יו"ר ועדת האתיקה (יצחק וקנין מש"ס) דחף בכל הכוח סעיף שנועד להנציח העברת אלפי שקלים בחודש מכספינו ישירות לחשבון הבנק שלו כי פעם היה חקלאי. וזו רק טעימה. זה לא שבוע נדיר. זה שבוע טיפוסי של החלטות גרועות. וזה היה מייאש.   ההנהגה שלנו מתנהגת כאילו עקרונות הפתיחות, הסובלנות וההסכמיות שמאפיינים את צורת המשטר כאן הם לא יותר מקישוטים שזכותה לתלות ולהסיר כרצונה. למאמר דעה שפורסם גם בתקשורת המסורתית.  בקשה:  כדי להגיע לקהלים גדולים יותר ברשתות החברתיות, נשמח שתסמנו אותנו ב-"see first" כדי לא לפספס את הסטטוסים שלנו. עושים זאת בצורה הבאה בפייסבוק:      תרומות  תודה שוב מכל הלב על התמיכה שלכם. הקמנו לאחרונה דף תמיכה משלנו כדי לחסוך את העמלות להדסטארט. כעת גם מתווסף שם דף לתרומה קבועה דרך כספית, במקום פייפאל. ככל שתוכלו עדיף כספית – כי העמלה נמוכה משמעותית (בפייפאל זה כ-4%). בכל מקרה תודה!   נסיים כרגיל באנקדוטת שקיפות, הפעם אחת מעצבנת שרק תדלקה אותי להמשיך חזק יותר:   הכנסת שיגרה החודש הודעה לא שגרתית לח"כים, בה היא יידעה אותם מי אחראי לשקיפות בהוצאות שלהם- ראו למטה. במקרים דומים – לא ציינו את שמות המבקשים. זה היה ברור שיש פה חיסול חשבונות. כבר באותו בוקר, התקבלו בנייד שלי הודעות זועמות. מה שחמור זה שאנחנו בכלל צריכים לקדם זאת. הרי הנהלת הכנסת הייתה צריכה בעצמה להוביל את חשיפת ההוצאות המפורטות, כדי שהביקורת על תקציב קשר עם הציבור תהיה עניינית (מה יש תכלס בהוצאות), ולא פופוליסטית (על גובה ההוצאות). כל שנה אנחנו מטיפים לזה ומציעים להם, ואף מובילים ח"כים לדרוש זאת בעצמם. אבל הם מעדיפים שאנחנו נעשה את העבודה המלוכלכת ונהיה השעירים לעזאזל:    שבוע טוב, פסח שמח, ונמשיך להילחם בשבילכם ויחד אתכם: תומר, גיא, ושלל מתנדבים נהדרים!     